**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL gatvĖS pavadinimO suteikimo ir gatvių geografinių charakteristikų pakoregavimo**

2022 m. rugsėjo 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio antrąja dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 5 ir 6 punktų nuostatomis, Plungės rajono savivaldybės taryba nusprendžia:

1. ~~Suteikti Stanelių~~ ~~gatvės pavadinimą Užupių kaime,~~ ~~Babrungo seniūnijoje, Plungės rajono savivaldybėje (pridedamas 1 priedas);~~

Suteikti Užupių kaime, Babrungo seniūnijoje, Plungės rajono savivaldybėje esančiai gatvei pavadinimą Stanelių g. (pridedamas 1 priedas).

1. Pakoreguoti:

2.1. Stanelių g., Kėkštų kaime, Paukštakių seniūnijoje, Plungės rajono savivaldybėje, geografines charakteristikas (pridedamas 2 priedas).

2.2. Kalnų g., Pamedinčių kaime, Platelių seniūnijoje, Plungės rajono savivaldybėje, geografines charakteristikas (pridedamas 3 priedas).

Savivaldybės meras

SUDERINTA:

Administracijos direktorius Mindaugas Kaunas

Architektūros ir teritorijų planavimo skyriaus vedėjas Tomas Jocys

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vyr. specialistas Stasys Žilinskas

Sprendimą rengė

Architektūros ir teritorijų planavimo skyriaus vyr. specialistė Laura Baumilė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL GATVĖS PAVADINIMO SUTEIKIMO IR GATVių GEOGRAFINIŲ CHARAKTERISTIKŲ PAKOREGAVIMO“** |
| 2022 m. rugsėjo 7 d.  Plungė |

**1. Parengto teisės akto projekto tikslai, uždaviniai, problemos esmė.**

Tikslas – teisės aktų nustatyta tvarka suteikti Užupių kaime gatvės pavadinimą, kad žemės sklypui pagal parengtą kaimo plėtros projektą būtų suteiktas adresas. Taip pat reikia pakoreguoti Kėkštų k., Stanelių g. ir Pamedinčių k., Kalnų g. geografines charakteristikas, nes jos neatitinka situacijos vietovėje.

**2. Kaip šiuo metu yra sprendžiami projekte aptarti klausimai.**

Dėl pavadinimo gatvėms suteikimo klausimas nesvarstytas Plungės rajono savivaldybės administracijos Žymių žmonių, istorinių datų, įvykių įamžinimo ir gatvių pavadinimų suteikimo komisijoje, nes, vadovaujantis Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo 10.4. punktu, kai gatvė sutampa su kitos gyvenamosios vietovės riba ir pastatai, jų kompleksai ar korpusai yra abiejose gatvės pusėse, tokiai gatvei suteikiamas toks pats pavadinimas abiejose gyvenamosiose vietovėse, todėl gatvėms suteikti pavadinimai, kaip ir gretimose gyvenamosiose vietovėse. Yra parengtos schemos.

**3. Kodėl būtina priimti sprendimą, kokių pozityvių rezultatų laukiama.**

Pavadinimas gatvei būtinas, nes reikia suteikti adresą ten esančiam žemės sklypui, kad jį suinteresuotas asmuo galėtų įregistruoti Nekilnojamojo turto registre. Pakoreguoti Stanelių g., ir Kalnų g., geografines charakteristikas reikia, nes šiuo metu neatitinka esamos situacijos.

**4. Siūlomos teisinio reguliavimo nuostatos.**

Suteikiamas gatvės pavadinimas ir pakoreguojamos gatvės geografinės charakteristikos, vadovaujantis Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 patvirtintu Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, bus įregistruojami Registrų centro Adresų registre.

**5. Pateikti skaičiavimus, išlaidų sąmatas, nurodyti finansavimo šaltinius.**

Gatvės pavadinimo lentelės pagaminimas ir pastatymas.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Teisės aktų keisti ar priimti naujų nereikės.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos požymių nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės Babrungo, Paukštakių, Platelių seniūnijoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Suteikus naujus gatvės pavadinimus ir pakoregavus gatvių geografines charakteristikas, bus galima suteikti adresus esamiems ir numatomiems statyti pastatams bei esamiems žemės sklypams.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* | *teigiamas* |  |
| *Viešajam administravimui* | *teigiamas* |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* | *teigiamas* |  |
| *Kitoms sritims, asmenims ar jų grupėms* | *teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo vyr. specialistė Laura Baumilė