**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO ISTORINIŲ GYVENVIEČIŲ PASTATŲ IŠORĖS TVARKYBOS DARBŲ FINANSAVIMO TVARKOS APRAŠO**

**PATVIRTINIMO**

2022 m. rugsėjo 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 26 punktu ir Lietuvos Respublikos nekilnojamojo kultūros paveldo apsaugos įstatymo 27 straipsnio 4 ir 5 dalimis, Plungės rajono savivaldybės taryba n u s p r e n d ž i a:

Patvirtinti Plungės rajono istorinių gyvenviečių pastatų išorės tvarkybos darbų finansavimo tvarkos aprašą (pridedama).

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus patarėja Donata Norvaišienė

Architektūros ir teritorijų planavimo skyriaus vedėjas Tomas Jocys

Sprendimą rengė Architektūros ir teritorijų planavimo skyriaus vyr. specialistas Gintaras Ramonas

PATVIRTINTA

Plungės rajono savivaldybės tarybos

2022 m. rugsėjo 22 d.

sprendimu Nr. T1-

**PLUNGĖS RAJONO ISTORINIŲ GYVENVIEČIŲ PASTATŲ IŠORĖS TVARKYBOS DARBŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės rajono istorinių gyvenviečių pastatų išorės tvarkybos darbų finansavimo tvarkos aprašas (toliau – Aprašas) reglamentuoja tvarką, pagal kurią iš Plungės rajono savivaldybės (toliau – Savivaldybė) biudžeto lėšų iš dalies finansuojami pastatų, patenkančių į nekilnojamojo kultūros paveldo teritoriją išorės tvarkybos darbai, nustato paraiškų teikimo tvarką ir sąlygas, paraiškų vertinimą, atrankos kriterijus.
2. Programos tikslai ir uždaviniai – skatinti fizinius, juridinius asmenis tvarkyti kultūros paveldo registre esančių gyvenviečių Pastatų eksterjerą. Išsaugoti ir formuoti tradicinės architektūros vientisumą, didinti gyvenviečių patrauklumą ir savitumą.

**II SKYRIUS**

**SĄVOKOS**

1. Apraše vartojamos sąvokos:
2. **paraiška** – prašymas iš dalies finansuoti Plungės rajono istorinių gyvenviečių pastatų (jų dalių) išorės tvarkybos darbus: stogo dangos, fasadų, langų ir durų, remonto, restauravimo ar atkūrimo darbus;
3. **parama** – Savivaldybės biudžeto lėšos, numatytos Plungės rajono savivaldybės strateginio veiklos plano 03 „Teritorijų planavimo programa“ priemonės „Kultūros vertybių apsaugos organizavimas“ daliniam finansavimui;
4. **pareiškėjas** – paraišką pateikęs fizinis ar juridinis asmuo, nuosavybės ar kita valdymo teise valdantis Pastatą;
5. **tvarkybos darbų rangovas** – atestuotas nekilnojamojo kultūros paveldo apsaugos specialistas arba įmonė, kurioje dirba tokie specialistai, vykdantis(-i) arba įsipareigojęs(-usi) vykdyti kultūros paveldo objekto taikomuosius mokslinius tyrimus, projektavimo, remonto, avarijos grėsmės pašalinimo, konservavimo, restauravimo darbus;
6. **valdytojas** – objekto savininkas ar kitas fizinis ar juridinis asmuo nuosavybės, patikėjimo, nuomos, panaudos ar kitokiu teisėtu pagrindu valdantis objektą;
7. **valdymo teisę patvirtinantys dokumentai** – objekto nuosavybės arba kitą valdymo teisę patvirtinantys dokumentai;
8. **stogo dangos tvarkymo darbai** – susidėvėjusios stogo dangos ar lietvamzdžių restauravimas, remontas, atkūrimas (pagal buvusį pavyzdį arba pagal būdingą istorinį analogą) ar pakeitimas naujais;
9. **langų, durų tvarkymo darbai** – išlikusių senų istorinių durų, langinių, langų pastato fasaduose restauravimas (kai tvarkomi visi fasado langai), remontas arba atkūrimas (pagal buvusį pavyzdį arba pagal būdingą istorinį analogą);
10. **fasado atnaujinimo darbai** – fasadų pamatų ir sienų stiprinimas, tinko restauravimas ir remontas, fasadų valymas, fasadų paviršiaus parengimas ir dažymas, fasadų architektūrinių detalių (lipdinių) restauravimas ir (ar) atkūrimas, balkonų remontas, cokolio tinkavimas sanuojamuoju tinku, fasado elementų apskardinimas;
11. **pagalbinio ūkio paskirties pastatai** – sodybų ūkio pastatai, pagalbinio ūkio pastatai (tvartai, daržinės, sandėliai, garažai, vasaros virtuvės, dirbtuvės, pirtys, kietojo kuro sandėliai (malkinės) ir panašiai, kurie tarnauja pagrindiniam daiktui;
12. **kvietimas** – viešoje erdvėje (interneto svetainėje [www.plunge.lt](http://www.plunge.lt) ir Savivaldybės socialinio tinklo paskyroje) publikuojamas skelbimas, kuriame kviečiama teikti paraiškas finansavimui gauti, kuriame nurodami paraiškų pateikimo terminai;
13. **tvarkyba** – nekilnojamajam kultūros paveldui išsaugoti atliekami darbai: taikomasis tyrimas, remontas, avarijos grėsmės pašalinimas, konservavimas, restauravimas, šių darbų planavimas ir projektavimas;
14. **pastatas** – apdengtas stogu statinys, kurio didžiausią dalį sudaro patalpos.
15. Kitos Apraše vartojamos sąvokos atitinka Lietuvos Respublikos nekilnojamojo kultūros paveldo apsaugos įstatyme ir kituose teisės aktuose vartojamas sąvokas.

**III SKYRIUS**

**PRAŠYMŲ GAUTI FINANSINĘ PARAMĄ PATEIKIMAS IR NAGRINĖJIMAS**

1. Pareiškėjas Savivaldybei paraiškas teikia pagal nustatytą formą (Aprašo 1 priedas).
2. Paraiškos teikiamos vadovaujantis Aprašu bei kvietime nustatyta tvarka ir terminais. Už kvietimo paskelbimą, viešinimą yra atsakingas Savivaldybės administracijos Architektūros ir teritorijų planavimo skyrius (toliau – Skyrius).
3. Kvietime nurodoma:
4. Aprašo įgyvendinimui suplanuota lėšų suma;
5. paraiškų priėmimo laikotarpis;
6. Skyriaus darbuotojo (-ų), atsakingo (-ų) už kvietimą, konsultaciją finansavimo klausimais, vardas ir pavardė, pareigos, telefono numeris, elektroninio pašto adresas;
7. kita reikalinga informacija;
8. kvietimas skelbiamas pagal poreikį, atsižvelgiant į einamaisiais metais skirtas lėšas Aprašo įgyvendinimui.
9. Paraiška Savivaldybės administracijai turi būti pateikta vienu iš šių būdų:
10. elektronine forma (el. p. adresu – [savivaldybe@plunge.lt](mailto:savivaldybe@plunge.lt));
11. spausdintine (popierine) forma Savivaldybės administracijos Bendrųjų reikalų skyriui (adresu – Vytauto g. 12, LT-90123 Plungė).
12. Kartu su prašymu Savivaldybės administracijos Bendrųjų reikalų skyriui turi būti pateikti šie dokumentai:
13. teisės aktų nustatyta tvarka Kultūros paveldo departamento teritorinio skyriaus suderintą tvarkybos darbų projektą (jeigu paraiška teikiama tvarkybos darbų daliniam finansavimui);
14. tvarkybos darbų rangovo parengtą projektavimo darbų komercinius pasiūlymus. Projektavimo darbų užduotį, kurioje pareiškėjas aprašo projektavimo darbų poreikį ir tikslus (jeigu paraiška teikiama tvarkybos darbų projekto parengimo daliniam finansavimui);
15. pareiškėjo daiktines teises į Pastatą patvirtinančio registro duomenų išrašas;
16. pastato bendraturčių rašytinį sutikimą ar butų ir kitų patalpų savininkų protokolinį sprendimą dėl paraiškos teikimo, priimtą Lietuvos Respublikos civilinio kodekso 4.85 straipsnyje nustatyta tvarka;
17. daugiabučių administratoriaus ar bendrijos susirinkimo protokolas dėl sutikimo teikti paraišką;
18. juridiniai asmenys – juridinio asmens įregistravimą patvirtinantį dokumentą (Lietuvos Respublikos juridinių asmenų registro elektroninį sertifikuotą išrašą);
19. fiziniai asmenys – asmens tapatybę patvirtinančio dokumento kopiją;
20. jei paraišką teikia pareiškėjo įgaliotas asmuo, papildomai reikia pateikti įgaliojimo kopiją;
21. objekto išsami esamos būklės fotofiksacija (eksterjero, atskirų detalių ir mazgų, architektūrinių elementų fotonuotraukos stambiu planu);
22. numatomų atlikti pastato tvarkybos darbų sąmata (jeigu paraiška teikiama tvarkybos darbų daliniam finansavimui);
23. patvirtinimas arba kitas(-i) dokumentas(-ai), pagrindžiantys tvarkybos darbų finansavimo gavimą iš kitų šaltinių (LR Kultūros ministerijos Nekilnojamųjų kultūros vertybių tvarkybos darbų (paveldotvarkos) programa, Europos Sąjungos struktūrinių fondų ar kitų šaltinių);
24. informaciją apie anksčiau šiame pastate atliktus tvarkybos ar statybos darbus.
25. Paraiškų atitikimą Aprašui tikrina Savivaldybės administracijos Architektūros ir teritorijų planavimo skyrius.
26. Jei paraiška pateikta neteisingai užpildyta arba pateikti ne visi dokumentai, arba jie neatitinka dokumentams keliamų reikalavimų, Skyrius informuoja pareiškėją (elektroninėmis priemonėmis), ne vėliau kaip per 5 darbo dienas, nuo paraiškos gavimo dienos. Pareiškėjui nustatomas, ne ilgesnis kaip 5 darbo dienų, terminas patikslinti paraiškoje nurodytą informaciją, pateikti trūkstamus ir (ar) patikslintus dokumentus. Pareiškėjas turi ištaisyti trūkumus per nustatytą terminą. Jei per nustatytą terminą trūkumai nepašalinami ir pareiškėjas nepateikia motyvuoto prašymo pratęsti nustatytą terminą, paraiška neteikiama svarstyti Istorinių gyvenviečių pastatų išorės tvarkybos darbų finansavimo komisijai (toliau – ir Komisija).
27. Pateikta paraiška finansavimo lėšoms gauti ir kitų pateiktų dokumentų kopijos pareiškėjams negrąžinami.

**IV SKYRIUS**

**FINANSAVIMO SKYRIMAS IR SĄLYGOS**

1. Finansavimo lėšos gali būti skiriamos šioms veikloms:
2. tvarkybos darbų projekto įgyvendinimui (pastato išorės daliai);
3. tvarkybos darbų projekto parengimui.
4. Finansavimas gali būti skiriamas pastatams, kurie atitinka Aprašo reikalavimus:
5. pastatas patenka į Plungės rajono istorinių gyvenviečių turinčių architektūrinį vertingųjų savybių pobūdį ribas, kurios nustatytos Nekilnojamojo kultūros paveldo teritorijų ribų plane;
6. pastato baigtumas registro centro išraše 100 proc.;
7. pastatas baigtas statyti iki 1940 m.
8. Paraiškos finansuojamos:
9. pagal surinktą balų skaičių, remiantis Aprašo 2 priedo vertinimo kriterijų lentele (Aprašo 2 priedas);
10. nesant pakankamam lėšų poreikiui, finansuojamos daugiausia balų surinkusios paraiškos;
11. paraiškos, surinkusios vienodą balų skaičių, finansuojamos pagal paraiškų pateikimo laiką.
12. Finansavimo lėšos neskiriamos:
13. pareiškėjams, kurie anksčiau yra gavę šio Aprašo dalinį finansavimą, tačiau neįvykdė ar neatsiskaitę už numatytus įsipareigojimus;
14. pareiškėjams, kurie prašo tvarkyti tik dalį pastato (pusę stogo, dalį langų ir pan.);
15. pareiškėjams, gavusiems rėmimo lėšų iš kitų finansavimo šaltinių tiems patiems darbams atlikti;
16. pagalbinio ūkio paskirties pastatams tvarkyti;
17. paraiškoms, kurios pagal vertinimo lentelę surinko mažiau nei 5 balus.
18. Finansavimo lėšas koordinuoja ir kontroliuoja jų panaudojimą, rengia Plungės rajono savivaldybės administracijos direktoriaus (toliau – Direktorius) įsakymų projektus ir raštus, susijusius su rėmimo lėšų skyrimu / neskyrimu, Skyrius, kuris priima pareiškėjų paraiškas ir kitus Apraše nurodytus dokumentus ir perduoda komisijai svarstyti.

**V SKYRIUS**

**KOMISIJOS SUDARYMAS IR VEIKLA**

1. Pateiktų paraiškų vertinimą atlieka Komisija.
2. Komisija sprendimui priimti dėl paraiškų vertinimo vadovaujasi 2 priede nurodytais kriterijais.
3. Komisija sudaroma Direktoriaus įsakymu.
4. Komisijos darbą reglamentuoja Komisijos nuostatai tvirtinami Direktoriaus.
5. Komisija priima rekomendacinius sprendimus dėl finansavimo lėšų skyrimo.

**VI SKYRIUS**

**FINANSAVIMO SKYRIMAS**

1. Paraiškų dalinis finansavimas priklausomo nuo einamųjų metų Savivaldybės biudžete numatyto finansavimo aprašo įgyvendinimui.
2. Lėšos Aprašui įgyvendinti yra numatomos Plungės rajono savivaldybės biudžete ir skiriamos iš 03 „Teritorijų planavimo programa“ priemonės „Kultūros vertybių apsaugos organizavimas“.
3. Komisijos siūlymu Direktoriaus įsakymu yra tvirtinamas finansavimą gavusių pareiškėjų sąrašas ir skiriamas finansavimo dydis.
4. Finansavimą gavusios paraiškos skelbiamos Savivaldybės interneto svetainėje [www.plunge.lt](http://www.plunge.lt).
5. Pareiškėjas, kuris gauna dalinį finansavimą su Savivaldybės administracija turi pasirašyti biudžeto lėšų naudojimo sutartį (toliau – Sutartis). Sutartį šalys privalo pasirašyti per 10 (dešimt) d. d. nuo Direktoriaus įsakymo patvirtinančio finansavimo skyrimą.
6. Didžiausia einamaisiais metais galima vienam pastatui skiriama finansavimo lėšų suma yra 15 000 eurų. Pastatų tvarkybos darbams ir projektinės dokumentacijos rengimui galimas maksimalus 80 proc. finansavimas.
7. Netinkamai panaudotos lėšos grąžinamos į Savivaldybės biudžetą arba išieškomos teismine tvarka.

**VII SKYRIUS**

**PAREIŠKĖJO TEISĖS, PAREIGOS IR ATSAKOMYBĖ.**

**FINANSAVIMO ĮGYVENDINIMO KONTROLĖ**

1. Pareiškėjo teisės:
2. gauti finansavimą, jeigu atitinka visas tokių lėšų gavimo šiame Apraše nustatytas sąlygas;
3. atsiimti savo paraišką;
4. atsisakyti skirto finansavimo, pateikiant tokį atsisakymą raštu.
5. Pareiškėjo pareigos:
6. skirtas lėšas naudoti tik pagal numatytas tikslines veiklas;
7. pasirašyti Sutartį ir vykdyti visus jos įsipareigojimus;
8. Savivaldybės administracijai bet kuriuo metu pareikalavus informacijos iš pareiškėjas apie finansavimo lėšų panaudojimą, pareiškėjas privalo pateikti tai pagrindžiančius dokumentus ir kitą prašomą informaciją, ne vėliau kaip per 10 (dešimt) dienų;
9. pareiškėjas skirtą finansavimą privalo naudoti tik Sutartyje nurodytiems tikslams įgyvendinti ir tik pagal nurodytą finansavimo naudojimo paskirtį;
10. sudaryti sąlygas Komisijos nariams ir kitiems Savivaldybės administracijos atstovams apžiūrėti pastatą, kuris yra tvarkomas iš gauto finansavimo;
11. pareiškėjas, pateikę klaidingą informaciją apie gauto finansavimo naudojimą, ne pagal paskirtį panaudoję iš Savivaldybės biudžeto gautas lėšas bei pateikę faktines aplinkybes neatitinkančius dokumentus, atsako Lietuvos Respublikos teisės aktų nustatyta tvarka. Esant pagrindui Savivaldybės administracijai pareikalavus grąžinti gautą finansavimą per nurodytą laiką.

**VIII SKYRIUS**

**BAIGIAMOSIOS NUOSTATOS**

1. Už pateiktų duomenų teisingumą atsako pareiškėjas.
2. Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.
3. Už aprašo nuostatų nevykdymą ar netinkamą vykdymą jį įgyvendinantys subjektai atsako teisės aktų nustatyta tvarka.
4. Aprašas tvirtinamas, keičiamas ir pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono istorinių gyvenviečių pastatų išorės tvarkybos darbų finansavimo tvarkos aprašo

1 priedas

**(Prašymo skirti paramą Plungės rajono istorinėje gyvenvietėje esančio pastato tvarkybai forma)**

**------------------------------------------------------------------------------------------------------------------------**

**------------------------------------------------------------------------------------------------------------------------**

(fiziniams asmenims – vardas, pavardė, adresas, telefono Nr., el. pašto adresas, juridiniams asmenims – įmonės pavadinimas, įmonės kodas, adresas, telefono Nr., el. pašto adresas)

**PLUNGĖS RAJONO SAVIVALDYBĖS ADMINISTRACIJOS ARCHITEKTŪROS IR TERITORIJŲ PLANAVIMO SKYRIUI**

**PRAŠYMAS**

**SKIRTI PARAMĄ PLUNGĖS RAJONO ISTORINĖS GYVENVIETĖS PASTATO IŠORĖS TVARKYBAI**

**-------------------------------------------**

(data)

Prašau skirti finansinę paramą Plungės rajono istorinės gyvenvietės pastato – stogo dangos, langų, durų, fasado tvarkymo darbams, tvarkybos darbų projekto parengimui

(reikiamą pabraukti)

Pagrindinės žinios:

1. Pastato adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Unikalus žemės sklypo Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Unikalus pastato Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Darbai, kuriems atlikti prašoma parama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Prašoma finansuoti suma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur.

(skaičiais ir žodžiais)

PRIDEDAMA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (parašas)

Plungės rajono istorinių gyvenviečių pastatų išorės tvarkybos darbų finansavimo tvarkos aprašo

2 priedas

|  |  |  |
| --- | --- | --- |
| **Eil. Nr.** | **Vertinimo kriterijai** | **Galimi balai** |
| 1. | Pastatas įrašytas į nekilnojamojo kultūros paveldo vertybių sąrašą (reikšmingumo lygmuo: vietinis – 2 balai, regioninis – 3 balai, nacionalinis – 4 balai) | Nuo 2 iki 4 |
| 2. | Medinės architektūros pastatas – 3 balai | 3 |
| 3. | Pastatas statytas iki 1940 m.  (statybos metai nuo 1918-1940 m. – 2 balai, statybos metai ankstesni nei 1918 m. – 3 balai) | Nuo 2 iki 3 |
| 4. | Pastato fasado langų, durų ar architektūrinių elementų tvarkybos darbai – 2 balai | 2 |
| 5. | Prisidėjimas savo lėšomis proc. prie bendros fasadų tvarkymo sumos (prisidėjimas nuo 20 proc. – 2 balai, prisidėjimas nuo 40 proc. – 3 balai, prisidėjimas nuo 60 proc. – 4 balai) | Nuo 2 iki 4 |
| 6. | Pastato paveldosauginė vertė – architektūros unikalumas ir išlikęs pastato, jo dalies ar elementų autentiškumas ir su juo susijusios saugomos vertybinės savybės – vertinami nuo 1 iki 3 balų. | Nuo 1 iki 3 |
| 7. | Pastatų fasadai, kurie formuoja pagrindinių gyvenviečių gatvių tinklą – 2 balai | 2 |
| 8. | Objektas gavęs paramą iš kitos viešojo finansavimo priemonės – 2 balai | 2 |

**PLUNGĖS RAJONO SAVIVALDYBĖS ADMINISTRACIJOS ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO ISTORINIŲ GYVENVIEČIŲ PASTATŲ IŠORĖS TVARKYBOS DARBŲ FINANSAVIMO TVARKOS APRAŠO PATVIRTINIMO“**  2022 m. rugsėjo 8 d.  Plungė |

1. **Parengto teisės akto projekto tikslai, problemos esmė.**

Tikslas – patvirtinti naują tvarkos aprašą, pagal kurį būtų galima dalinai finansuoti Plungės rajono gyvenamųjų namų išorės tvarkybos darbus, kurie yra nekilnojamojo kultūros paveldo teritorijose. Alsėdžių, Beržoro ir Žemaičių Kalvarijos gyvenviečių teritorijos saugomos kaip architektūrinių vertingųjų savybių turinčios gyvenvietės.

**2. Kaip šiuo metu yra sprendžiami projekte aptarti klausimai.**

Šiuo metu nekilnojamojo kultūros paveldo teritorijose esantys pastatai yra tvarkomi ir remontuojami tik iš asmeninių lėšų. Nekilnojamojo kultūros paveldo objektų savininkai turi galimybę teikti paraiškas pagal Kultūros paveldo departamento paveldotvarkos programą.

**3. Kodėl būtina priimti sprendimą, kokių pozityvių rezultatų laukiama.**

Plungės rajone architektūrinę vertę turinčios gyvenvietės gražėtų, didėtų patrauklumas, būtų saugoma tradicinė architektūra.

**4. Pateikti skaičiavimus, išlaidų sąmatas, nurodyti finansavimo šaltinius.**

Finansavimo šaltinis – Plungės rajono savivaldybės biudžetas.

**5. Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta.**

Priėmus sprendimą, bus patvirtinta tvarka, kuri padės pastatų savininkams atlikti tvarkymo darbus paveldo teritorijose esantiems pastatams.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas Plungės rajono savivaldybės tarybos IX šaukimo 35 posėdžio protokoliniu nusprendimu (2022 m. gegužės 26 d. Nr. T-4).

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Skelbiamas teisės aktų registre ir Savivaldybės tinklapyje.

**11. Kita svarbi informacija.**

(Gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *-* | *-* |
| *Finansams* | *-* | *-* |
| *Socialinei aplinkai* | *-* | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *-* | *-* |
| *Kitoms sritims, asmenims ar jų grupėms* | *-* | *-* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Architektūros ir teritorijų planavimo skyriaus vyr. specialistas Gintaras Ramonas