**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ILGALAIKIO MATERIALIOJO TURTO PERDAVIMO PATIKĖJIMO TEISE UŽDARAJAI AKCINEI BENDROVEI „PLUNGĖS ŠILUMOS TINKLAI“**

2022 m. rugsėjo 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsniu ir 12 straipsnio 3 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 13.2 papunkčiu ir atsižvelgdama į UAB „Plungės šilumos tinklai“ 2022 m. rugpjūčio 24 d. raštą Nr. SD-101 ,,Dėl žaliosios energijos investicijos Staneliuose ir atsinaujinančių energijos išteklių panaudojimo Plateliuose“, Plungės rajono savivaldybės taryba nusprendžia:

1. Perduoti 10 metų laikotarpiui patikėjimo teise pagal patikėjimo sutartį valdyti UAB ,,Plungės šilumos tinklai“ savarankiškajai savivaldybės funkcijai – šilumos tiekimo organizavimas – vykdyti Savivaldybei nuosavybės teise priklausančią negyvenamąją patalpą pastate – vaikų darželyje, pritaikytame bendruomenės poreikiams, esančiame Mokyklos g. 3A, Stanelių k., Plungės r. sav. (nekilnojamojo turto kadastrinių matavimų bylos Nr. 68/4103, registro numeris 44/1339628, unikalus Nr. 6898-0009-0012, plane pažymėtas 1B1b), patalpa pažymėta indeksu R-13 (15,14 kv. m). Perduodamo turto įsigijimo vertė – 4 153,51 Eur, likutinė vertė 2022 m. rugsėjo 30 d. – 3 664,33 Eur, finansavimo šaltinis – Savivaldybės biudžeto lėšos.

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti turto patikėjimo sutartį.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL ILGALAIKIO MATERIALIOJO TURTO PERDAVIMO PATIKĖJIMO TEISE UŽDARAJAI AKCINEI BENDROVEI „PLUNGĖS ŠILUMOS TINKLAI““**

2022 m. rugsėjo 2 d.

Plungė

**1. Parengto teisės akto projekto tikslai.** Perduoti 10 metų laikotarpiui patikėjimo teise pagal patikėjimo sutartį valdyti UAB ,,Plungės šilumos tinklai“ savarankiškajai savivaldybės funkcijai – šilumos tiekimo organizavimas – vykdyti Savivaldybei nuosavybės teise priklausančią negyvenamąją patalpą pastate – vaikų darželyje, pritaikytame bendruomenės poreikiams, esančiame Mokyklos g. 3A, Stanelių k., Plungės r. sav. (nekilnojamojo turto kadastrinių matavimų bylos Nr. 68/4103, registro numeris 44/1339628, unikalus Nr. 6898-0009-0012, plane pažymėtas 1B1b), patalpa pažymėta indek R-13 (15,14 kv. m).

**2. Kaip šiuo metu yra sprendžiami projekte aptarti klausimai.** 2022 m. rugpjūčio 24 d. UAB „Plungės šilumos tinklai“ kreipėsi su prašymu perduoti patalpą rūsyje katilinės oras-vanduo įrengimui ir eksploatavimui.

**3. Kodėl būtina priimti sprendimą, kokių pozityvių rezultatų laukiama.** Priėmus Savivaldybės tarybos sprendimą, UAB „Plungės šilumos tinklai“ galės vykdyti žaliosios energetikos investicijos Staneliuose projektą ir taip sumažins išlaidas už šildymą.

**4. Siūlomos teisinio reguliavimo nuostatos.** Perduoti 10 metų laikotarpiui patikėjimo teise valdyti UAB ,,Plungės šilumos tinklai“ negyvenamąją patalpą pastate – vaikų darželyje, pritaikytame bendruomenės poreikiams, esančiame Mokyklos g. 3A, Stanelių k., Pungės r.sav. savarankiškąjai savivaldybės funkcijai vykdyti.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšų nereikės. Tik UAB „Plungės šilumos tinklai“ informavo, kad bus reikalingos apie 37 tūkst. Eur su PVM dydžio investicijos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** UAB ,,Plungės šilumos tinklai“ prašymu.

**9. Nurodyti, kuri sprendimo projekto pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** UAB ,,Plungės šilumos tinklai“.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

Rengėja

Turto skyriaus vyr. specialistė Inga Daublienė