**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |

**DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO nR. t1-189 „dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO**

**PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ IR JĮ KEITUSIO SPRENDIMO PAKEITIMO**

2022 m. rugsėjo 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, 11 straipsnio 4 dalimi, 21 straipsnio 7 ir 101 dalimis, 23 straipsnio 3 dalimi, Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, patvirtinta Valstybinės kainų ir energetikos kontrolės komisijos 2003 m. gruodžio 22 d. nutarimu Nr. O3-116 ,,Dėl atskirų energijos ir kuro rūšių sąnaudų normatyvų būstui šildyti ir šaltam vandeniui pašildyti“ ir atsižvelgdama į kuro kainų rinkos pokyčius, Plungės rajono savivaldybės taryba nusprendžia:

1. Pakeisti Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo (toliau – Tvarkos aprašas), patvirtinto Plungės rajono savivaldybės tarybos 2020 m. rugsėjo 24 d. sprendimu Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (kartu su 2021 m. lapkričio 25 d. sprendimu Nr. T1-287) 6, 7, 9, 17 punktus, 22.5, 23.3.1 papunkčius ir juos išdėstyti taip:

„6. Bendrai gyvenančių asmenų arba vieno gyvenančio asmens teisė į socialinę pašalpą nustatoma vadovaujantis Įstatymo 6 straipsnio nuostatomis.“

,,7. Gyvenamąją vietą būste deklaravusiems arba būstą nuomojantiems bendrai gyvenantiems asmenims arba vienam gyvenančiam asmeniui teisė į Kompensacijas nustatoma ir Kompensacijos apskaičiuojamos vadovaujantis Įstatymo 7 straipsnio nuostatomis.“

,,9. Socialinės pašalpos dydis bendrai gyvenantiems asmenims ar vienam gyvenančiam asmeniui nustatomas vadovaujantis Įstatymo 9 straipsnio nuostatomis.“

,,17. Skiriant piniginę socialinę paramą, įskaitomos visų bendrai gyvenančių asmenų arba vieno gyvenančio asmens gaunamos pajamos ir jos apskaičiuojamos vadovaujantis Įstatymo 17 straipsniu.“

,,22.5. Plungės rajono savivaldybėje nustatomos šios vidutinės kietojo ar kitokio kuro kainos, taikomos būsto šildymo išlaidų ir išlaidų karšto vandens ruošimo kompensacijoms apskaičiuoti:

- mišrių malkų kaina – 102,00 Eur už vieną kietmetrį;

- akmens anglies kaina – 0,43 Eur už kilogramą;

- durpių briketų kaina – 0,22 Eur už kilogramą;

- suskystintų naftos dujų kaina – 0,90 Eur už kilogramą.“

,,23.3.1. skirti socialinę pašalpą, jeigu vieno iš bendrai gyvenančių asmenų arba vieno gyvenančio asmens vidutinės pajamos per mėnesį yra mažesnės kaip 1,1 valstybės remiamų pajamų dydžio, tačiau bendrai gyvenantys asmenys arba vienas gyvenantis asmuo neatitinka šio Įstatymo 6 straipsnio 2 punkte nustatyto reikalavimo*(6.2 kiekvienas vyresnis kaip 18 metų bendrai gyvenantis asmuo, vienas gyvenantis asmuo arba vaikas (įvaikis) nuo 16 iki 18 metų atitinka bent vieną iš šio įstatymo 8 straipsnyje nurodytų sąlygų, kurioms esant bendrai gyvenantys asmenys arba vienas gyvenantis asmuo turi teisę į piniginę socialinę paramą).*“

2. Papildyti 22.9 papunkčiu ir jį išdėstyti taip:

,,22.9. Jeigu kompensacija yra skiriama 22.5 punkte nurodyto kuro rūšiai, išskyrus mišrias malkas, kartu su prašymu-paraiška pateikiami šio kuro įsigijimo dokumentai. Nepateikus šių dokumentų, kompensuojamos išlaidos, prilygstančios mišrių malkų įsigijimui.“

3. Pripažinti netekusiais galios Tvarkos aprašo 6.1, 6.1.1, 6.1.2, 6.2, 6.2.1, 6.2.2, 6.2.3, 7.1, 7.1.1, 7.1.2, 7.2, 7.2.1, 7.2.2, 7.2.3, 7.3, 7.3.1, 7.3.2, 7.3.3, 9.1, 9.1.1, 9.1.2, 9.1.3, 9.2, 9.2.1., 9.2.2, 9.2.3, 17.1, 17.2, 17.3, 17.3.1, 17.3.2, 17.3.3, 17.3.4, 17.3.5, 17.4 papunkčius.

4. Paskelbti šį sprendimą Teisės aktų registre, rajono spaudoje ir Savivaldybės interneto svetainėje [www.plunge.lt](http://www.plunge.lt) .

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus patarėja Donata Norvaišienė

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėja Daiva Mažeikienė

Sprendimą rengė Socialinės paramos skyriaus vedėjo pavaduotoja Vilma Šlyžienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL PLUNGĖS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO nR. t1-189 „dėl PINIGINĖS SOCIALINĖS PARAMOS NEPASITURINTIEMS GYVENTOJAMS TEIKIMO**  **PLUNGĖS RAJONO SAVIVALDYBĖJE TVARKOS APRAŠO PATVIRTINIMO“ IR JĮ KEITUSIO SPRENDIMO PAKEITIMO“** |
| 2022 m. rugsėjo 6 d.  Plungė |

1. **Parengto teisės akto projekto tikslai, problemos esmė.** Sprendimo projektu siūloma patvirtinti naujas vidutines kietojo ar kitokio kuro kainas (įskaitant PVM) būsto šildymo išlaidų ir išlaidų karštam vandeniui kompensacijoms, naudojant kietąjį ar kitokį kurą, apskaičiuoti, nes sparčiai kylant kurui naudojamų rūšių kainoms, šiuo metu galiojančios kainos neatitinka rinkoje esančios situacijos. Taip pat siūloma iš tvarkos aprašo panaikinti papunkčius, kurie yra pertekliniai, nes yra cituojamas įstatymas, manoma, kad užtenka nuorodos į įstatymo punktus.
2. **Kaip šiuo metu yra sprendžiami projekte aptarti klausimai.**

Vidutinė kietojo ar kitokio kuro kaina Plungės rajono savivaldybėje buvo nustatyta 2021 metais: malkų kaina – 38,00 Eur už kubinį metrą (su PVM ir pristatymu), akmens anglies kaina – 0,28 Eur už kg., durpių briketų kaina – 0,20 Eur už kg, suskystintų naftos dujų kaina – 0,98 Eur už kg. (Plungės rajono savivaldybės tarybos 2021 m. lapkričio 25 d. sprendimas Nr. T1-287 „Dėl Plungės rajono savivaldybės tarybos 2020 m. rugsėjo 24 d. sprendimo Nr. T1-189 „Dėl piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ pakeitimo“).

1. **Kodėl būtina priimti sprendimą, kokių pozityvių rezultatų laukiama.** Vidutinės kuro kainos, skaičiuojant būsto šildymo išlaidų ir išlaidų karštam vandeniui ruošti kompensacijas, nebeatitinka rinkoje esančios situacijos. Turintiems teisę į būsto šildymo išlaidų ir išlaidų karštam vandeniui kompensacijas gyventojams, naudojantiems kietąjį ar kitokį kurą, bus kompensuojamos realios išlaidos minėtam kurui įsigyti.

**4. Siūlomos teisinio reguliavimo nuostatos.** Pakeisti Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo, patvirtinto Plungės rajono savivaldybės tarybos 2020 m. rugsėjo 24 d. sprendimu Nr. T1-189 „Dėl Piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (kartu su 2021 m. lapkričio 25 d. sprendimu Nr. T1-287):

6 punktą, panaikinant jo papunkčius 6.1, 6.1.1, 6.1.2, 6.2, 6.2.1, 6.2.2, 6.2.3;

7 punktą, panaikinant jo papunkčius 7.1, 7.1.1, 7.1.2, 7.2, 7.2.1, 7.2.2, 7.3, 7.3.1, 7.3.2, 7.3.3;

9 punktą, panaikinant jo papunkčius 9.1, 9.1.1, 9.2, 9.2.1, 9.2.2, 9.2.3;

17 punktą, panaikinant jo papunkčius 17.1, 17.2, 17.3, 17.3.1, 17.3.2, 17.3.3, 17.3.4, 17.3.5, 17.4;

22.5. papunktį, kuriame nustatomos naujos vidutinės kietojo ar kitokio kuro kainos, taikomos būsto šildymo išlaidų ir išlaidų karšto vandens ruošimo kompensacijoms apskaičiuoti:

- mišrių malkų kaina – 98,00 Eur už vieną kietmetrį;

- akmens anglies kaina – 0,43 Eur už kilogramą;

- durpių briketų kaina – 0,22 Eur už kilogramą;

- suskystintų naftos dujų kaina- 0,90 Eur už kilogramą.

Pakeisti 23.3.1 papunktį, kuriame panaikinamas skliausteliuose nurodytas Valstybės remiamų pajamų dydis, kuris pasikeitęs ir keičiantis dydžiui nuolat turėtų būti keičiamas.

Papildyti 22.9 papunkčiu, kuriame įtvirtinama nuostata, kad norint pateikti prašymą kitai kuro rūšies kompensacijai gauti, išskyrus mišrias malkas, kartu su prašymu-paraiška reikalinga pateikti šio kuro įsigijimo dokumentus. Nepateikus šių dokumentų, kompensuojamos išlaidos, prilygstančios mišrių malkų įsigijimui.

**5. Pateikti skaičiavimus, išlaidų sąmatas, nurodyti finansavimo šaltinius.** Būsto šildymo išlaidų ir išlaidų karštam vandeniui kompensacijos, naudojantiems kietąjį ar kitokį kurą, finansuojamos iš savivaldybės biudžeto lėšų. Praėjusio šildymo sezono metu būsto šildymo išlaidų ir išlaidų karštam vandeniui kompensacijoms, kai naudojamas kietasis ar kitoks kuras, panaudota apie 192,00 tūkst. Eur Savivaldybės biudžeto lėšų (kompensacijos gavo 1866 gavėjai, 750 šeimų). Planuojamas lėšų poreikio padidėjimas, nes kainos didėja ženkliai, todėl išaugs gavėjų skaičius bei kompensacijų dydžiai.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pakeisti, Plungės rajono savivaldybės tarybos 2020 m. rugsėjo 24 d. sprendimo Nr. T1-189 „Dėl piniginės socialinės paramos nepasiturintiems gyventojams teikimo Plungės rajono savivaldybėje tvarkos aprašo patvirtinimo“ (kartu su 2021 m. lapkričio 25 d. sprendimu Nr. T1-287) 6, 7, 9, 17 punktus ir 22.5, 23.3.1 papunkčius, papildyti 22.9 papunkčiu. Pripažinti netekusiais galios Tvarkos aprašo 6.1, 6.1.1, 6.1.2, 6.2.1, 6.2.2, 6.2.3, 7.1, 7.1.1, 7.1.2, 7.2, 7.2.1, 7.2.2, 7.3, 7.3.1, 7.3.2, 7.3.3, 9.1, 9.1.1, 9.2, 9.2.1, 9.2.2, 9.2.3, 17.1, 17.2, 17.3, 17.3.1, 17.3.2, 17.3.3, 17.3.4, 17.3.5, 17.4 papunkčius.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo galimybių nėra.

**8. Nurodyti, kieno iniciatyva sprendimo projektas yra parengtas.** Sprendimo projekto iniciatorius – Plungės rajono savivaldybės administracijos Socialinės paramos skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Sprendimą paskelbti Teisės aktų registre, Plungės rajono savivaldybės interneto svetainėje [www.plunge.lt](http://www.plunge.lt), seniūnijoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Sprendimo projekte siūlomos vidutinės kuro įsigijimo kainos apskaičiuotos atsižvelgiant į

VĮ Valstybinių miškų urėdijos regioninių padalinių bei bendrovių, tiekiančių akmens anglis, durpių briketus, suskystintas dujas, duomenis apie malkų, akmens anglių, durpių briketų bei suskystintų dujų pardavimo kainas, įskaitant PVM bei transportavimo išlaidas.

**KIETĄ AR KITOKĮ KURĄ (MALKAS, DURPES, AKMENS ANGLĮ, SUSKYSTINTAS DUJAS) TIEKIANČIŲ / PARDUODANČIŲ ĮMONIŲ APKLAUSOS REZULTATAI**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Parduodančios įmonės pavadinimas,** | **Kuro rūšis** | **Mato vnt.** | **Kiekis** | **Kaina su PVM (Eur)** | **Vidutinė kaina (Eur)** |
| 1. **Malkos** | | | | | | |
| 1.1. | **VĮ Valstybinių miškų urėdijos Telšių regioninis padalinys** | ML. III-a kaitr. grupė | m3 | 1 | 97,73 | **98,00** |
| 1.2. | **VĮ Valstybinių miškų urėdijos Kretingos regioninis padalinys** | ML. III -a kaitr. grupė | m3 | 1 | 97,73 |
| 1.3. | **VĮ Valstybinių miškų urėdijos Mažeikių regioninis padalinys** | ML. III -a kaitr. grupė | m3 | 1 | 97,73 |
|  |  |  |  |  |  |  |
| 1. **Akmens anglys** | | | | | | |
|  | **UAB ,,Žemaitijos agrocentras“** | DPK rūšis | Kg. | 1 | 0,40 | **0,43** |
|  | **UAB ,,Baltijos anglis“** | DPK rūšis | Kg. | 1 | 0,44 |
|  | [**UAB**](mailto:eprekyba@lankava.lt) **,,Grasta“** | DPK rūšis | Kg. | 1 | 0,44 |
| 1. **Suskystinto dujos** | | | | | | |
|  | **UAB „Jozita“** | Suskystintos dujos | Kg. | 1 | 0,95 | **0,90** |
|  | **UAB ,,Saurida“** | Suskystintos dujos | Kg. | 1 | 0,90 |
|  | **Grivzas.lt** | Suskystintos dujos | Kg. | 1 | 0,85 |
| 1. **Durpių briketai** | | | | | | |
|  | **UAB ,,Žemaitijos agrocentras“** | Durpių briketai | Kg. | 1 | 0,22 | **0,22** |
|  | **www.granules-briketai.lt** | Durpių briketai | Kg. | 1 | 0,22 |
|  | [**UAB**](mailto:eprekyba@lankava.lt) **,,Grasta“** | Durpių briketai | Kg. | 1 | 0,21 |

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėjo pavaduotoja Vilma Šlyžienė